《正月五日吾族诸老儒服纵游》
元代·何中

山中忘世换，人事又从新。儒服吾宗老，南冠故国人。

悲风千载泪，幽谷一年春。折取山花供，清香已满巾。

作者简介：（1265—1332）元抚州乐安人，字太虚，一字养正。少颖拔，以古学自任，学弘深该博。文宗至顺间，应行省之请，讲授于龙兴路东湖、宗濂二书院。有《通鉴纲目测海》、《通书问》、《知非堂稿》。